ДОГОВОР ЗА ОБЩЕСТВЕНА ПОРЪЧКА

№14



Днес, 01. 03. 2019г. в град Бургас, между:

1. ТП “Държавно ловно стопанство Ропотамо” към “ЮИДП ДП гр. Сливен,  със седалище и адрес на управление: гр. Бургас, ж.к. Изгрев, адм.сграда № 170, представлявано от инж. Борислав Цвятков, в качеството му на директор и заличено, чл.2 ЗЗЛД, - гл. счетоводител, с  БУЛСТАТ: 2016176540222, наричано за краткост ВЪЗЛОЖИТЕЛ от една страна
и 
2„Екстрем ауто“ЕООД, ЕИК 202391304, със седалище и адрес на управление: гр. Приморско, област Бургаска, ул.“Здравец“№10, представлявано от Владимир Петков в качеството му на управител, наричано за краткост по-долу ИЗПЪЛНИТЕЛ, от друга, във вр.с слязло в сила решение № РД 10-033/31. 01. 2019год.на Директора на ТП“ДЛС Ропотамо“ страна се сключи настоящият договор за следното:

I. ПРЕДМЕТ НА ДОГОВОРА
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва следгаранционно сервизно и техническо обслужване, профилактика, диагностика, ремонт, включително доставка и монтаж на резервни части и консумативи за МПС, стопанисвани от ТП „ДЛС Ропотамо”, срещу заплащане.
 (2) В предмета на договора  се съдържат планови технически обслужвания и аварийни ремонти (при необходимост) на МПС, собственост на ВЪЗЛОЖИТЕЛЯ, които включват:
-     Доставка и монтаж на резервни части и консумативи;
-  Профилактика, диагностика, сервизно обслужване в пълен обем и периодичност, съгласно предписанията на производителя на съответната марка МПС и аварийни ремонти (при необходимост); 
-     Тенекеджийско - бояджийски дейности (при необходимост);
-     Репатриране на автомобили  в случай на авария.
(3) ИЗПЪЛНИТЕЛЯТ се задължава да извършва услугите по ал. 2 при предоставянето на МПС в сервизната база на Изпълнителя, а в случай на възникнала авария, пречеща на автомобила да се придвижи на собствен ход, Изпълнителят сам транспортира същия до сервизната си база.
(4) В случай, че по време на действието на сключения договор ТП „ДЛС Ропотамо” придобие други МПС, които не са гаранционни, Изпълнителят се задължава да поеме и тяхното обслужване. В случай, че по време на действие на договора  изтече гаранцията на придобити от ТП „ДЛС Ропотамо“ автомобили, Изпълнителят поема следгаранционното сервизно и техническо обслужване, включително профилактика, диагностика, ремонт и тенекеджийско-бояджийски дейности, както и доставка и монтаж на резервни части и консумативи и за тях, при условията и цените на настоящия договор.
 (5) В случай, че някои от изброените в техническото задание моторни превозни средства вече не е собственост на ТП „ДЛС Ропотамо, същото отпада от списъка с МПС, подлежащи на следгаранционното сервизно и техническо обслужване, включително доставка и монтаж на резервни части и консумативи, профилактика, диагностика, ремонт и тенекеджийско-бояджийски дейности, без да се дължат неустойки и обезщетения от страна на Възложителя.
 (6) Марката, моделите и годината на производство на моторните превозни средства, собственост на ВЪЗЛОЖИТЕЛЯ са описани в Техническата спецификация – Приложение № 8, представляващо неразделна част от настоящия договор. 
 (7) ВЪЗЛОЖИТЕЛЯТ няма задължение за цялостно усвояване на посочените видове и количества доставки и услуги, като може да заявява и други сходни видове и количества доставки и услуги, в рамките на общата стойност по сключения договор, като се запазват условията на офертата и ценообразуването на извършваните дейности.


ІІ. СРОК НА ДОГОВОРА И НАЧИН НА ИЗПЪЛНЕНИЕ


Чл. 2. Срокът на договора е 24 (двадесет и четири) месеца, считано от датата на сключването му.
Чл. 3. (1) При необходимост от доставка на резервни части и консумативи за МПС, заявени от ВЪЗЛОЖИТЕЛЯ, които не са налични в склада на ИЗПЪЛНИТЕЛЯ, срокът за доставката им е до 3 работни дни, считано от датата на писмената поръчка за доставка.
(2) Срокът за изпълнение на ремонтните дейности, след предоставяне на МПС в сервизната база, съгласно Техническо предложение за изпълнение на поръчката – Приложение № 4, е:
- лека повреда- 5/пет/ календарни дни.

- средна повреда- 5/пет/календарни дни.

- тежка повреда – 5/пет/ календарни дни .
(3) При приемане на съответното МПС за ремонт ИЗПЪЛНИТЕЛЯТ изготвя поръчка за ремонт, в която се посочва видът на нужните ремонти и срокът за тяхното извършване, както и броя и вида на частите и консумативите, които ще бъдат необходими. Поръчката за ремонт се подписва от ВЪЗЛОЖИТЕЛЯ, който получава екземпляр от нея.
(4) Изпълнителят доставя съответната част или извършва съответната услуга, след писмено потвърждение от страна на ВЪЗЛОЖИТЕЛЯ на вида и количеството ремонти работи и вложени части.

ІІІ. ГАРАНЦИЯ ЗА ИЗПЪЛНЕНИЕ
Чл. 4. Гаранцията за изпълнение на договора е в размер на 3% (три процента) от стойността на настоящия договор, а именно  450лв/четиристотин и петдесет/лева.
Чл. 5. (1) При сключването на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение. В случай на представяне на банкова гаранция, тя следва да е за срок, надвишаващ срока по чл. 2 с не по-малко от 30 дни, която се освобождава в срок до 14 (четиринадесет) дни след окончателното приемане на услугата.
(2) В случаите на забавено изпълнение, ИЗПЪЛНИТЕЛЯТ удължава валидността на гаранцията съобразно удълженото времетраене на изпълнението.
Чл. 6. ВЪЗЛОЖИТЕЛЯТ задържа гаранцията, ако в процеса на изпълнение на договора възникне спор между страните, отнесен за решаване от компетентния съд.

IV. ПРАВА И ЗАДЪЛЖЕНИЯ НА СТРАНИТЕ
Чл. 7. ВЪЗЛОЖИТЕЛЯТ има следните права и задължения:
(1) да заявява моторните превозни средства за сервизно обслужване или ремонт при условията на договора;
(2) да представя моторните превозни средства за сервизно обслужване и ремонт в сервиза на ИЗПЪЛНИТЕЛЯ, освен при възникнала авария не позволяваща на МПС да се придвижи на собствен ход;
(3) да спазва стриктно условията за експлоатация на производителя при ползването на всяко от моторните превозни средства;
(4) да уведомява незабавно ИЗПЪЛНИТЕЛЯ в случай на възникнала повреда по МПС и с оглед на предотвратяване на последващи, обусловени от повредата, други повреди на части или агрегати на моторното превозно средство да спре същото от експлоатация по указание на сервизните специалисти на ИЗПЪЛНИТЕЛЯ;
(5) да заплаща определената цена по размер, начин и срок, уговорени между страните в чл. 10 от настоящия договор.
(6) Да ползва предимство  в сервизната база на ИЗПЪЛНИТЕЛЯ  за обслужване или ремонт на автомобилите си.
Чл. 8. ИЗПЪЛНИТЕЛЯТ има следните права и задължения:
(1) Да доставя и влага при ремонтните дейности на моторните превозни средства, резервни части и консумативи, които са фабрично нови и оригинални за съответната марка и модел на МПС и отговарят на изискванията за качество в Република България.
(2) Да представя документ, удостоверяващ качеството на доставените и вложени резервни части и консумативи, в случаите когато това е приложимо.
(3) Да отстрани за своя сметка допуснатите грешки и направени пропуски, констатирани от ВЪЗЛОЖИТЕЛЯ във връзка с изпълнението на предмета на договора.
(4) Да осигури възможност за осъществяване на контрол, от страна на ВЪЗЛОЖИТЕЛЯ, по изпълнението на договора, качеството на работата и др. във всеки момент от изпълнението на договора, без това да пречи на изпълнението;
 (5) Гаранционният срок на доставените резервни части и консумативи е съобразно гаранцията на производителя им  и започва да тече от датата на фактурата за извършената доставка.
(6) В случай, че доставена от ИЗПЪЛНИТЕЛЯ резервна част или консуматив има дефект, който пречи на нормалната им експлоатация, ИЗПЪЛНИТЕЛЯТ дължи подмяна и монтаж на същите с нови, за своя сметка.
(7) Да представи валидна гаранция за изпълнение при сключване на договора в размер до 3% (три процента) от стойността на настоящия договор.
(8) Да получи уговореното възнаграждение по реда и условията на чл.10 - 12 от настоящия договор.
(9) Да доставя резервни части и консумативи в зависимост от нуждите на ВЪЗЛОЖИТЕЛЯ. 
(10) В случай, че по време на действието на настоящия договор ТП „ДЛС Ропотамо” придобие други МПС, ИЗПЪЛНИТЕЛЯТ се задължава да поеме следгаранционното сервизно и техническо обслужване, включително доставка и монтаж на резервни части и консумативи, профилактика, диагностика, ремонт и тенекеджийско-бояджийски дейности и за тях при условията и цените на настоящия договор.
(11) Да предоставя на представители на ВЪЗЛОЖИТЕЛЯ информация за хода на работата по изпълнение на доставките и  услугите.
(12) Да издава пълна писмена гаранция за качеството на извършените от него дейности по автомобилите, собственост на ВЪЗЛОЖИТЕЛЯ, за срок не по-малко от гаранционния срок на вложените резервни части и консумативи. Гаранционният срок започва да тече от датата на издадената фактурата за извършения ремонт. 
(13) В случай, че в срока на гаранцията възникне повреда, дължаща се на лошо качество на извършения ремонт и/или на вложена некачествена резервна част или консуматив, ИЗПЪЛНИТЕЛЯТ отстранява същата за своя сметка.  
(14) Да приема с предимство МПС, собственост на ВЪЗЛОЖИТЕЛЯ за сервизно и техническо обслужване.

V. ПРИЕМАНЕ НА ИЗПЪЛНЕНИЕТО
Чл. 9. (1) Приемането на изпълнението на извършените дейности, предмет на настоящия договор, се извършва с протокол, съдържащ:
· вида на извършените дейности;
· броя и вида на вложените резервни части и консумативи;
· гаранционния срок на извършените ремонтни дейности и вложените части;
        (2) Протоколът по предходната алинея се подписва от ВЪЗЛОЖИТЕЛЯ или негов представител.

VI. ЦЕНИ И ПЛАЩАНИЯ
Чл. 10. (1) Плащанията по настоящия договор ще се извършват по банков път по посочена банкова сметка на ИЗПЪЛНИТЕЛЯ.
          (2) Цените, по които ще се заплащат доставките и услугите, предмет на настоящия договор са съгласно ценовата оферта на Изпълнителя - Приложение № 5, неразделна част от настоящия договор. ВЪЗЛОЖИТЕЛЯТ не дължи каквото и да е плащане извън посочената в ценовата оферта цена за съответната доставка или услуга.
          (3) Стойността на договора е в размер до 15000лв./петнадесет хиляди лева/без ДДС,  като ВЪЗЛОЖИТЕЛЯТ няма задължение за цялостно усвояване на посочения финансов ресурс.
          (4) Предложените от ИЗПЪЛНИТЕЛЯ цени в ценовата му оферта (Приложение № 5) са окончателни, с включени всички разходи по изпълнение на доставките и услугите, предмет на настоящия договор, запазват размера си и не се влияят от инфлационното ниво до приключване на договора.
           (5) В случаи, че се наложи  възлагане на други сходни видове и количества доставки и услуги по сключения договор, условията на офертата на ИЗПЪЛНИТЕЛЯ и ценообразуването на извършваните дейности и доставки се запазват същите и за тях.
Чл. 11. (1) ВЪЗЛОЖИТЕЛЯТ заплаща извършените дейности по цени съгласно ценовата оферта Приложение № 2, неразделна част от договора.
           (2) ВЪЗЛОЖИТЕЛЯТ ползва 15% /петнадесет/ процента отстъпка от цената на резервни части и консумативи, изброени в таблицата в ценовата оферта - Приложение № 5, предложен от избрания изпълнител в същата.
           (3) Цената на труда за 1 (един) сервизен час е 19/деветнадесет/ лева без включен ДДС, съгласно ценовата оферта Приложение № 5, която е неразделна част от настоящия договор.
                   Чл. 12. (1) ВЪЗЛОЖИТЕЛЯТ заплаща цената след извършване на услугата/доставката, по банков път, в лева в 30 (тридесет) дневен срок след представяне от ИЗПЪЛНИТЕЛЯ на ВЪЗЛОЖИТЕЛЯ на редовно оформени документи за плащане: подробна фактура - оригинал и двустранно подписан приемо–предавателен протокол, подписан от ВЪЗЛОЖИТЕЛЯ и ИЗПЪЛНИТЕЛЯ или техни представители.
         (2) Фактурата и протоколът трябва да съдържат опис на извършените ремонтни дейности със съответния брой сервизни часове и видът и броя на вложените резервни части и консумативи, както и че автомобилът е предаден в техническо изправно състояние. 
         (3) Възложителят няма задължение за заплащане на извършена услуга или подменена част или консуматив, в случай, че е оспорил същата съгласно клаузите на настоящият договор.
Чл. 13. (1) ВЪЗЛОЖИТЕЛЯТ освобождава гаранцията за изпълнение, след изтичане срока на договора или след неговото прекратяване.
(2) Плащанията се извършват по следната банкова сметка на ИЗПЪЛНИТЕЛЯ:
Банка:  УникрединБулбанк клон Приморско
Банкова сметка: IBAN BG90UNCR70001520856309 Банков код: BIC UNCRSFBG

VІІ. ОТГОВОРНОСТ ПРИ НЕИЗПЪЛНЕНИЕ

Чл. 14. При забавено предаване на услугата/доставката по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0.5 % от договореното възнаграждение за съответната услуга/доставка с ДДС за всеки просрочен ден, но не повече от 20 % от стойността на същата.
Чл. 15. (1) При неизпълнение на клауза извън случаите на чл. 14, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 3% от стойността на настоящия договор.
(2) ИЗПЪЛНИТЕЛЯТ носи пълна имуществена отговорност за повреди, причинени в резултат на некачествен ремонт или вложена некачествена резервна част или консуматив, в рамките на гаранционния срок.
Чл. 16. (1) Страните се договарят, че уговорените в чл. 14 и чл. 15 неустойки ще се задържат от гаранцията за изпълнение. В случай, че сумата по гаранцията за изпълнение е недостатъчна за да покрие размера на дължимите неустойки, ИЗПЪЛНИТЕЛЯТ заплаща разликата в 5 (пет) дневен срок, считано от уведомяването му за дължимостта на същите. 
 (2) Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.
(3) В случай, че някой от изброените МПС вече не е собственост на ТП „ДЛС Ропотамо”, същото отпада от списъка с МПС, подлежащи на следгаранционното сервизно и техническо обслужване, включително доставка и монтаж на резервни части и консумативи, профилактика, диагностика, ремонт и тенекеджийско-бояджийски дейности, без да се дължат неустойки и обезщетения от страна на Възложителя.

VІІІ. ПРЕКРАТЯВАНЕ НА ДОГОВОРА

Чл. 17. Договорът се прекратява:
1. с изпълнението му;
2. по взаимно съгласие между страните, изразено в писмена форма;
3. с развалянето му по реда на чл. 87 от Закона за задълженията и договорите.
4. с изчерпване на финансовия ресурс по сключения договор.
Чл. 18. (1) ВЪЗЛОЖИТЕЛЯТ може да прекрати договора едностранно, с писмено уведомление до ИЗПЪЛНИТЕЛЯ, без предизвестие, ако в хода на изпълнението стане явно, че ИЗПЪЛНИТЕЛЯТ няма да извърши доставките и услугите, предмет на настоящия договор, с нужното качество и в дадения срок. В този случай на заплащане подлежат само тези работи, които са извършени качествено и могат да бъдат полезни на ВЪЗЛОЖИТЕЛЯ.
(2) При прекратяване на договора от страна на Възложителя в случаите по ал. (1) Изпълнителят дължи неустойка в размера по чл. 15 от настоящия договор.
Чл. 19. ВЪЗЛОЖИТЕЛЯТ може да прекрати договора с писмено уведомяване до ИЗПЪЛНИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща по реда на чл. 10 - 12 на ИЗПЪЛНИТЕЛЯ фактически извършената работа, без да дължи неустойки и обезщетения за вреди.
Чл. 20. (1) ВЪЗЛОЖИТЕЛЯТ може да прекрати договора с едностранно писмено уведомяване до ИЗПЪЛНИТЕЛЯ, без предизвестие, в следните случаи:
· при забавено изпълнение на задълженията по настоящия договор с повече от 10 дни.
· при неизпълнение на задължението по чл. 8, ал. (6) и ал. (13).
(2) При прекратяване на договора от страна на Възложителя в случаите по ал. (1) Изпълнителят дължи неустойка в размера по чл. 15 от настоящия договор.

ІХ. ДОПЪЛНИТЕЛНИ РАЗПОРЕДБИ
Чл. 21. Настоящият договор влиза в сила от датата на подписването му от страните.
Чл. 22. Неразделна част от настоящия договор са:
· Техническа спецификация;
· Предложение за изпълнение на поръчката на ИЗПЪЛНИТЕЛЯ;
· Ценова оферта на ИЗПЪЛНИТЕЛЯ; 
Чл. 23. Всички спорни въпроси във връзка със сключването, изпълнението и прекратяването на този договор са подсъдни на съответния по степен съд.
Чл. 24. За всички неуредени в настоящия договор въпроси се прилагат разпоредбите на Закона за задълженията и договорите, Търговския закон и Закона за обществените поръчки.
Чл. 25. Промени и допълнения на настоящия договор се извършват само при спазване разпоредбите на Закона за обществените поръчки.
        Чл. 26. Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.

Договорът се състави и подписа в 2 еднообразни екземпляра, от които - един за ИЗПЪЛНИТЕЛЯ и един за ВЪЗЛОЖИТЕЛЯ.





ВЪЗЛОЖИТЕЛ:                                                               ИЗПЪЛНИТЕЛ:

1.заличено, чл.2 ЗЗЛД                                                             1.заличено, чл.2 ЗЗЛД
           (инж. Б. Цвятков)                                                                    (Владимир Петков)                                                                    

2.заличено, чл.2 ЗЗЛД
              

3. заличено, чл.2 ЗЗЛД

